PRIM'AWLA QORTI CIVILI ONOR IMHALLEF ANNA FELICE Illum 30 ta' Novembru, 2016 Il-Qorti: Rat ir-rikors ġuramentat tal-atturi Kevin Samuel Jimenez u Suzanne Helen Jimenez, li permezz tiegħu wara li ġie premess illi: Permezz ta' zewg konvenji separati, datati 3 ta' Awwissu 2015, l-esponenti dahlu f'akkordju separat sabiex jixtru propjetajiet minghand il-konvenuti Pierre u Nicholas sive Nicky Dare, li minn naha taghhom ippromettew li jbieghu appartament numru 1 sitwat fl-elevated ground floor u appartament numru 4, sitwat fir-raba' sular, formanti blokka ta' hames appartmenti u garage sovrastanti, liema imbnew fuq siti numerati 142 u 143 fi Triq San Gwann, Cospicua lil Kevin Samuel Jimenez (minn hawn il- quddiem maghrufa bhala "Propjetà A") u appartament numru 2, sitwat fit-tieni sular, formanti blokka ta' hames appartmenti u garage sovrastanti, liema imbnew fuq siti numerati 142 u 143 fi Triq San Gwann, Cospicua lil Suzanne Helen Jimenez (minn hawn il-quddiem maghrufa bhala "Propjetà B"). (Kopja tal-konvenji qed jigu hawn annessi u mmarkati bhala DOK 1) In vista tal-konvenji sopracitati, l-esponenti Kevin Samuel Jimenez qabel li jhallas is-somma ta' mija, seba' u seghbin elf, u hames mitt Euro l-propjeta precedentement indikata bhala Propjeta A, filwaqt li l-esponenti Susanne Helen Jimenez qablet li thallas l-ammont ta' tnejn u tmenin il-propjeta precedentement deskritta bhala Propjetà B. In oltre, u kif inhi l-pressi f'dan it-tip negozju, l-esponenti Kevin Samuel Jimenez hallas is-somma ta' sbatax il-elf, sebgha mija u hamsin Euro (€17,750) raprezentanti depozitu akkont tal-prezz in kwantu ghall-Propjetà A, filwaqt li l-esponenti Suzanne Helen Jimenez halset is-somma ta' tmien t'elef u mitejn Euro (€8,200) raprezentanti depozitu akkont tal-prezz in kwantu ghall- Propjetà B, liema depozitu kien maqbul li ghandhom jinzammu ghand in-Nutar Hugh Scuereb k/a Xuereb, senjatament in-Nutar imqabbad sabiex inter alia jikteb il-konvenji u jirregistra l-istess mal- kummissarju tat-taxxi interni. Il-konvenju fi klawzola numru 7 il-partijiet qablu fuq is- segwenti kundizzjoni, senjatament li entru sitt (6) gimghat iridu jinfurmaw dwar jekk hux ser ikollhom ghad-dispozizzjoni l- finanzjament neccessarju: Il-vendituri qua konvenuti, jew min minnhom, f'din il-kawza permezz ta' komunikazzjoni verbali gew infurmati, entru t- terminu indikat, (terminu ta' sitt gimghat kien jiskadi fl-erbatax tali komunikazzjoni giet (14) sussegwentement supplimentata permezz ta' komunikazzjoni bil-mitkub, kif gej: ta' Settembru, 2015), u Sussegwentement u in vista tal-fatt li l-finanzjament ma' kienx possibli, kif talvolta kien diga precedentement gie iddikjarat, in- Nutar Hugh Scuereb k/a Xuereb ipprepara ftehim ta' kancellazzjoni tal- konvenji imsemmija (rigwardaneti kemm "Propjetà A" kif ukoll "Propjeta B") datat 24 ta' Settembru 2015, izda minkejja dan, li il-vendituri qua konvenuti jiffirmaw. fil-kawza odjerna (Kopja tal-ftehim datat 24 ta' Settembru 2015, qed jigi hawn anness u mmarkat bhala Dok 3) Dan kollu wassal sabiex, ai termini ta' klawsola numru 7 tal- konvenji rispettivi, l-elementi relattivi ghat-terminazzjoni tal- konvenju jiskattaw, inkluz li d-depoziti jigu rimborsati lil esponenti. In-Nutar Hugh Scuereb k/a Xuereb gie interpellat diversi darbi sabiex jirilaxxa l-depoziti relatati ma' Propjetà A u Propjetà B, gialadarba sehhew il-kundizzjonijiet indikati f'klawsola numru 7, izda minkejja dan il-vendituri qua konvenuti impedewdan milli jsir – anzi ghamlu talba lill-istess Nutar sabiex jirilaxxa favurhom id-depozitu, bi ksur lampanti tal-akkordji. Sussegwentement daru diversi tenattivi ulterjuri sabiex id- depoziti jigu rilaxxati, izda il-konvenuti jew min minnhom, baqaw inadempjanti. Intalbet din il-Qorti sabiex: Tiddikjara illi sehhet u/jew sehhew il-kundizzjonijiet kollha u/jew in parte, indkati fi klawsola numru 7 tal-konvenju datat 3 ta' Awwissu 2015 iffirmat bejn Suzanne Helen Jimenez bhala kompratrici u Pierre u Nicholas ahwa 'Cassar' bhala vendituri, u per konsegwenza d-depozitu imhallas ghandu jigi rimborsat; Tiddikjara illi sehhet u/jew sehhew il-kundizzjonijiet kollha u/jew in parte, indkati fi klawsola numru 7 tal-konvenju datat 3 ta' Awwissu 2015 iffirmat bejn Kevin Samuel Jimenez bhala kompratrici u Pierre u Nicholas ahwa 'Cassar' bhala vendituri, u per konsegwenza d-depozitu imhallas ghandu jigi rimborsat; Tikkundanna lill-konvenuti, jew min minnhom, sabiex jawtorizzaw ir-rimbors u/jew ihallsu lura, skont il-kaz, id- depoziti imhallsa minn Kevin Samuel Jimenez u Suzanne Helen Jimenez, kif hekk precedentement iddikjarat; Tiddikjara illi in vista ta' l-agir u komportament da parti tal-intimati, jew min minnhom, l-esponenti soffrew danni pekunarji; Tikkundanna, okkorrendo bl-opera ta' esperti nominanti minn din l-Onorabbli Qorti, lill-intimati, jew min minnhom, sabiex ihallsu d-danni li gew ikkawzati permezz ta' l-agir u l-komportament taghhom. Bl-ispejjez, inkluzi dawk tal-ittra ufficjali kontra l-konvenut u bl- interessi bir-rata ta'8% skond il-Ligi dekorribbli mill-15 ta' Settembru 2015 sad-data tal-pagament effettiv kontra l-istess konvenut, li minn issa qed jigu ingunti in subizzjoni. Rat id-dokumenti annessi. Rat ir-risposta ġuramentata tal-konvenuti Pierre u Nicholas sive Nicky Dare, li permezz tagħha eċċepew illi: In via preliminari, l-esponenti jeċċepixxu illi din l-Onorabbli Qorti għandha tiddikjara li hemm nuqqas ta' integrità tal- ġudizzju f'din il-kawża, stante illi l-kawża ġiet istitwita kontra l- konvenuti qua vendituri, mentri sabiex ikun hemm ekonomija tal-ġudizzju u sabiex il-ġudizzju jkun wieħed integru, din l- Onorabbli Qorti għandha tassigura li f'din il-kawża jiġu msejħa l-partijiet kollha nteressati, u senjalatament għandu jiġu msejjaħ ukoll in-Nutar Hugh Scuereb k/a Xuereb li min-naħa tiegħu qiegħed iżomm id-depożiti miġbura minnu mal-iffirmar tal-konvenji, liema depożiti għadhom fil-pussess tiegħu sal-lum. Preliminarjament ukoll u mingħajr preġudizzju għall-ewwel eċċezzjoni preliminari, din il-Qorti għandha ssib li l-kawża kif proposta mhix konformi mal-liġi tal-proċedura, u dana stante li ladarba kien hemm żewġ konvenji separati, kellhom isiru żewġ rikorsi, u mhux jingħaqdu t-talbiet tal-partijiet differenti, fir- rigward ta' żewġ proprjetajiet differenti u żewġ konvenji differenti, f'rikors wieħed. MERTU Mingħajr preġudizzju għall-predett, fil-mertu u minn eżaminazzjoni tal-fatti kif ġraw, lil din l-Onorabbli Qorti għandu jirriżultalha li t-talbiet tal-atturi huma nfondati kemm fil-fatt u kif ukoll fid-dritt, u għandhom jiġu miċħuda bl-ispejjeż kontra tagħhom, u dan għas-segwenti raġunijiet: Nhar it-tlieta (3) t'Awwissu tas-sena elfejn u ħmistax (2015), l-atturi, qua xerrejja prospettivi, u kull wieħed separatament, resqu għal żewġ konvenji separati quddiem in-Nutar Hugh Scuereb k/a Xuereb, għax-xiri internament markat numru tal-appartament wieħed (1) fl-elevated ground floor level, u l- appartament numru erbgħa (4), fir-raba' sular, ta' ħames formanti parti minn blokka appartamenti u garage sovrastanti, liema appartamenti nbnew fuq is-siti bin-numri mija u tnejn u erbgħin (142) u mija u tlieta u erbgħin (143), Triq San Ġwann, Cospicua, fil-każ ta' Kevin Samuel Jimenez; u l-appartament numru tnejn (2) fil-livell tat-tieni sular, li wkoll jifforma parti mill-istess blokka ta' ħames appartamenti u garage sovrastanti, u mibni fuq is-sit bin-numri mija u tnejn u erbgħin (142) u mija u tlieta u erbgħin (143), Triq San Ġwann, Cospicua, fir-rigward tal-attriċi l-oħra Suzanne Helen Jimenez. Kif irritjenew l-atturi fir-rikors promutur tagħhom, tali bejgħ kien suġġett għall-kundizzjoni espressa li ż-żewġ xerrejja prospettivi jottjenu l-finanzjament neċessarju għax-xiri ta' dawn il-fondi permezz ta' self minn istituzzjoni bankarja lokali. Kalkolu sempliċi li jwassal għad-data ta' meta r-rikorrenti f'din il-kawża kellhom jinfurmaw lill-konvenuti dwar jekk din il- kundizzjoni kinitx ser tiġi riżolta jew le, u għaldaqstant, l- eventwali kuntratti kinux ser jiġu ppubblikati jew le, twassal għad-data tal-erbatax (14) ta' Settembru elfejn u ħmistax (2015), sa liema ġurnata l-atturi kellhom jagħtu risposta definittiva lill-intimati, dwar jekk il-finanzjament meħtieġ għax- xiri ta' dawn l-appartamenti kienx inkiseb jew le. Madanakollu, f'email mibgħuta mill-uffiċċju legali tan-Nutar Hugh Scuereb k/a Xuereb lill- intimati nhar is-sittax (16) ta' Settembru elfejn u ħmistax (2015), f'data meta allura kienu diġà skadew is-sitt ġimgħat pattwiti bejn il-partijiet, saret riferenza għal inkontru verbali li kien sar bejn in-Nutar Scuereb k/a Xuereb u l-konvenuti, fejn kienet intalbet estensjoni għas-sitt ġimgħat pattwiti entro liema żmien kellha tingħata risposta definittiva mix-xerrejja prospettivi dwar l- ottjeniment tal-finanzjament meħtieġ, u ġie żvelat li l-bank ma kienx dispost li jagħti s-self meħtieġ lil Kevin Jimenez, wieħed mir-rikorrenti, fir-rigward ta' wieħed mill-appartamenti biss. Sa minn qabel ġew iffirmati l-konvenji, l-aġent Aaron Bartolo Bennetti mill- aġenzija Frank Pace Balzan, kien ikkonferma mal-konvenuti li r- rikorrenti, allura xerrejja prospettivi tal-fondi in kwistjoni, kien diġa kellhom indikazzjoni ċara li l-bank kien ser jiffinanzja x-xiri relattivu għalhekk ukoll kienu ser ikunu f'qagħda li jersqu għall- iffirmar tal-kuntratt finali, kemm il-darba jkun hemm ftehim dwar liema fondi kellhom jinxtraw. Minkejja dan, f'email oħra, din id-darba tad-disgħa u għoxrin (29) ta' Settembru elfejn u ħmistax (2015), mibgħuta minn Pierre Dare, wieħed mill-konvenuti, lil Isabelle Cutajar, segretarja fl-uffiċċju legali fejn jaħdem in-Nutar Hugh Scuereb k/a Xuereb, saret riferenza għal laqgħa miżmuma fl-uffiċċji ta' Frank Salt f'San Santa Luċija, Ta' Kerċem nhar l-erbgħa u għoxrin (24) ta' Settembru elfejn u ħmistax (2015), f'data meta allura anki l-estensjoni fuq is-sitt ġimgħat maqbula mal-konvenuti kienet għaddiet, u f'liema laqgħa l-konvenuti ġew infurmati, li l-ebda wieħed mill- kuntratti ma kien ser isir minħabba li ma kienx ġie ottjenut finanzjament għall-ebda wieħed mill-appartamenti. F'din l- email (kopja annessa ma' din ir-risposta), Pierre Dare, konvenut f'din il-kawża, talab kopji tas-sanction letters rilevanti bir-rifjut tal-banek. It-talba tal-konvenuti għal kopji tas-sanction letters rilevanti baqgħet mhix imwieġba, u email sussegwenti tas-sebgħa u għoxrin (27) t'Ottubru tas-sena elfejn u ħmistax (2015) mibgħuta minn Pierre Dare lil Isabelle Cutajar mill-uffiċċju tan- Nutar Hugh Scuereb k/a Xuereb tagħmel riferenza għal dan il-fatt, u għall- fatt li d-depożiti relattivi mħallsa mal-konvenju kienu għadhom miżmuma min-Nutar Scuereb k/a Xuereb. Il-konvenut Dare indika b'mod ċar li hu kien tal-fehma li l-kuntratti relattivi għall-bejgħ tal-proprjetajiet in kwistjoni kienu ser jiġu ffirmati fix-xahar ta' wara (Novembru), u dan skont il-kundizzjonijiet stipulati fil- konvenju. L-eżitu għal din l-email kienet email oħra tan-Nutar Hugh Scuereb k/a Xuereb datata t-tlieta (3) ta' Novembru elfejn u ħmistax (2015) li fiha nforma lill-konvenuti li l-ebda wieħed mill-kuntratti ma kien ser jiġi ffirmat, u dan b'riferenza għal ittra ta' rifjut mill- ppruvat tottjeni finanzjament għax-xiri ta' dan l-appartament, jinkisbu minn finanzjarji kellhom u dan bi ksur ċar tal-kundizzjoni espressa fil-konvenju li l- faċilitajiet istituzzjoni finanzarja lokali, u ittra oħra mill-BOV fejn Kevin Jimenez ġie nfurmat li l-bank kien lest jiffinanzja x-xiri ta' appartament wieħed (l-appartament numru erbgħa (4), 143, Triq San Ġwann, Is-Swatar, Birkirkara), filwaqt li kien hemm rifjut għal finanzjament tax-xiri tal-appartament l-ieħor. Il-konvenuti nterpellaw lill-atturi jersqu għall-kuntratt finali tax-xiri tal-proprjetà in kwistjoni permezz ta' żewġ ittri uffiċjali datati s-sebgħa u għoxrin ta' Novembru 2015, ai termini tal- Artikolu 1357 (2) tal-Kapitolu 16 tal-Liġijiet ta' Malta, liema ittri baqgħu mhux imwieġba. Ittra bid-data tat-tmintax (18) ta' Diċembru tas-sena elfejn u ħmistax (2015) mibgħuta lin-Nutar Hugh Scuereb k/a Xuereb għar-rilaxx tad-depożiti miżmuma minnu favur l- intimati Pierre u Nicholas Dare ukoll baqgħet mhux imwieġba. Hekk illustrati l-fatti li jagħtu stampa ċara ta' x'wassal għall- intavolar tar-rikors promutur da parti tal-atturi, il-konvenuti jwieġbu li t-talbiet magħmula mill-atturi fir-rikors promutur tagħhom għandhom jiġu miċħuda fil-fatt u fid-dritt, u dan minħabba li l-atturi naqsu li juru good faith matul il-perijodu li fih kien qed jiġi nnegozjat it-trasferiment permezz ta' kuntratt ta' bejgħ tat-tliet appartamenti in kwistjoni. Fl-ewwel lok, Suzanne Helen Jimenez naqset li almenu tipprova tikseb finanzjament minn istituzzjoni finanzjarja lokali, kif pattwit bl- aktar mod ċar fil-konvenju, u minflok għażlet li tagħmel użu minn istituzzjoni finanzjarja fi New Zealand sabiex tipprova tikseb il-finanzjament rikjest. Naturalment dan sar ad insaputa tal-konvenuti, li kellhom aċċertazzjoni bil-miktub mingħand l- aġent ta' Frank Pace Balzan, li l-finanzjament meħtieġ kien qiegħed jiġi negozjatsaħansitra minn qabel l-iffirmar tal-konvenji rispettivi. Tant il-konvenuti aġixxew u għadhom qed jaġixxu in bona fede, li huma għadhom disposti li jagħtu l-kunsens tagħhom għar- rilaxx tad-depożitu miżmum min-Nutar Hugh Scuereb k/a Xuereb favur l- atturi, u dan fir-rigward tal-appartament bin-numru wieħed (1), li l-bank irrifjuta li jagħti faċilitajiet ta' self għalih. Madanakollu, l-konvenuti jirrilevaw li Suzanne Helen Jimenez naqset milli tonora l-obbligi tagħha li tinfurmahom li ma kinitx kisbet faċilitajiet finanzjarji għax-xiri tal-appartament li ffirmat konvenju għalih fiż-żmien stabbilit fil-konvenju, u li Kevin Jimenez qiegħed jonqos milli jersaq għall-iffirmar tal-kuntratt għax-xiri tal-appartament numru erbgħa (4) b'mod kapriċċuż għall-aħħar, u dan stante li l-Bank of Il-Mosta hu dispost li jagħti faċilitajiet ta' self għax-xiri ta' dan l-appartament. Dan ifisser li kuntrarjament għal dak allegat mill-atturi li seħħew il-kundizzjonijiet kollha ndikati fil-klawsola sebgħa (7) tal-konvenju tat-3 t'Awwissu 2015, u per konsegwenza d- depożiti mħallsa u miżmuma min-Nutar Hugh Scuereb k/a Xuereb għandhom jiġu rimborsati lilhom, fil-verità hemm ksur lampanti tal- imsemmija kundizzjoni, stante li m'hemmx raġuni valida biex l- attur Kevin Jimenez ma jersaqx għall-kuntratt finali rigward l- appartament li għalih inkiseb il-finanzjament meħtieġ, filwaqt li tal-kundizzjoni Suzanne Jimenez aġixxiet ukoll bi ksur msemmija fil-konvenju. Il-konvenuti jirrilevaw li l-atturi ma jistgħux leġġerment imorru lura minn dak espressament miftiehem fil-konvenju għax-xiri tal-proprjetajiet l- konsegwenza tal-aġir tagħhom. Huwa prinċipju rassodat fil-liġi u fil-ġurisprudenza tagħna li persuna tista' biss ma tersaqx għall-pubblikazzjoni ta' kuntratt meta ma tkunx tista' sseħħ kundizzjoni li fuqha jkunu ftiehmu l-partijiet. Għaldaqstant l- ewwel tliet talbiet tal-atturi għandhom jiġu miċħuda. L-atturi, fir-rikors promutur tagħhom, talbu wkoll lill-Qorti tiddikjara li huma sofrew danni pekunarji u talbu lill-Qorti tikkundanna lill-konvenuti jħallsu d-danni (mingħajr ma għamlu talba għal-likwidazzjoni ta' tali danni). Bir-rispett kollu dovut, l- atturi ma ġabu ebda ġustifikazzjoni għat-talba tagħhom għal danni pekunarji, u dan minħabba li, fl-ewwel lok, m'hemm assolutament l-ebda danni li ġew sofferti minnhom, anzi għall- kuntrarju, kienu huma li kkawżaw danni lill-intimati li għal perijodu ta' żmien kellhom il-proprjetajiet in kwistjoni 'ffriżati' u ma setgħux la juruhom lil xerrejja potenzjali li setgħu urew interess fihom u lanqas jidħlu fi trattattivi għall-bejgħ tal- imsemmija proprjetajiet. Mhux biss, iżda l-atturi obbligaw lill- konvenuti li sad-data meta kellu jiġi ffirmat il-kuntratt finali għat-trasferiment jiġi installat lift fil- common areas għas-servizz tal-appartamenti, tal-imsemmija proprjetajiet, kellu in kwistjoni, mingħajr ma liema lift fil-fatt ġie installat mill-konvenuti. L-atturi, kuntrarju għal dan, ma sofrew l-ebda telf pekunarju, u lanqas m'huma f'pożizzjoni li jilmentaw li ma setgħux jużaw il-flus iddepożitati man-Nutar sabiex jixtru proprjetà oħra, minħabba li huma għandhom diffikultajiet jottjenu faċilitajiet finanzjarji għax-xiri ta' proprjetà. Dak li jistgħu jilmentaw minnu jammonta biss għal self inflicted hardship, sitwazzjoni li ġabu fuqhom b'idejhom stess u ħtija tan-nuqqas ta' adempiment mal-obbligi kontrattwali li ntrabtu bihom fil-konvenju. It-talba tal-atturi hi għal danni prekontrattwali, li għandhom ikunu likwidati u stabbiliti bi preċiżjoni meta jintalbu, u mhux jintalbu mingħajr ma jiġi stabbilit x'danni huma li ġew sofferti jew almenu il- quantum. Għaldaqstant din l-Onorabbli Qorti għandha tiċħad ir- raba' u l-ħames talba li l-atturi għamlu fir-rikors promutur tagħhom, stante li tali talba hi għal kollox prematura u spekulattiva. Salvi eċċezzjonijiet ulterjuri. Rat id-dokumenti annessi. Rat il-kontro talba maħlufa tal-konvenuti li permezz tagħha wara li ġie premess illi: Nhar it-tlieta (3) t'Awwissu tas-sena elfejn u ħmistax (2015), l- atturi rikonvenuti, qua xerrejja prospettivi, u kull wieħed separatament, resqu għal żewġ konvenji separati quddiem in- Nutar Hugh Scuereb k/a Xuereb, għax-xiri tal-appartament internament markat numru wieħed (1) fl- elevated ground floor level, u l-appartament numru erbgħa (4), fir-raba' sular, formanti parti minn blokka ta' liema ħames appartamenti u garage sovrastanti, appartamenti nbnew fuq is-siti bin-numri mija u tnejn u erbgħin (142) u mija u tlieta u erbgħin (143), Triq San Ġwann, Cospicua, fil-każ ta' Kevin Samuel Jimenez; u l-appartament numru tnejn (2) fil-livell tat-tieni sular, li ta' ħames wkoll appartamenti u garage sovrastanti, u mibni fuq is-sit bin- numri mija u tnejn u erbgħin (142) u mija u tlieta u jifforma parti mill-istess blokka erbgħin (143), Triq San Ġwann, Cospicua, fir-rigward tal- attriċi rikonvenuta l-oħra Suzanne Helen Jimenez. Tali bejgħ kien suġġett għall-kundizzjoni espressa li ż-żewġ xerrejja prospettivi jottjenu l-finanzjament neċessarju għax-xiri ta' dawn il-fondi permezz ta' self minn istituzzjoni bankarja lokali. Dan ifisser li sad-data tal-erbatax (14) ta' Settembru tas-sena elfejn u ħmistax (2015), l-atturi rikonvenuti kellhom jagħtu risposta definittiva lill-konvenuti rikonvenjenti dwar jekk l- eventwali kuntratti għax-xiri tal-proprjetà in kwistjoni kinux ser jiġu ppubblikati jew le. Madanakollu, f'email mibgħuta mill- uffiċċju legali tan-Nutar Hugh Scuereb k/a Xuereb lill-intimati nhar is-sittax (16) ta' Settembru elfejn u ħmistax (2015), f'data meta allura kienu diġà skadew is-sitt ġimgħat pattwiti bejn il-partijiet, saret riferenza għal inkontru verbali li kien sar bejn in-Nutar Scuereb k/a Xuereb u l-konvenuti rikonvenjenti, fejn kienet intalbet estensjoni għas- sitt ġimgħat pattwiti entro liema żmien kellha tingħata risposta definittiva mix-xerrejja prospettivi dwar l-ottjeniment tal- finanzjament meħtieġ, u ġie żvelat li l-bank ma kienx dispost li jagħti s-self meħtieġ lil Kevin Jimenez, l-attur rikonvenut, fir- rigward ta' wieħed mill-appartamenti biss. F'dan l-istadju, l- atturi rikonvenuti ma pprevalixxewx ruħhom mid-dritt li jitterminaw il-ftehim għax-xiri ta' dawn l-appartamenti. Sa minn qabel ġew iffirmati l-konvenji, l-aġent Aaron Bartolo Bennetti mill- aġenzija Frank Pace Balzan, kien ikkonferma mal-konvenuti li l-atturi rikonvenuti kienu diġa qegħdin f'negozjati sabiex jottjenu l- finanzjament meħtieġ mill-bank, u l-indikazzjonijiet kienu li tali self kien ser jingħata biex b'hekk kienu ser ikunu f'qagħda li jersqu għall-iffirmar tal-kuntratt finali, kemm il-darba jkun hemm ftehim dwar liema fondi kellhom jinxtraw. Minkejja dan, f'email oħra, din id-darba tad-disgħa u għoxrin (29) ta' Settembru elfejn u ħmistax (2015), li Pierre Dare, rikonvenut f'din il-kawża, bagħat lil Isabelle Cutajar, segretarja fl-uffiċċju legali fejn jaħdem in-Nutar Hugh Scuereb k/a Xuereb, saret riferenza għal laqgħa miżmuma fl-uffiċċji ta' Frank Salt f'San Santa Luċija, Ta' Kerċem nhar l-erbgħa u għoxrin (24) ta' Settembru elfejn u ħmistax (2015), f'data meta allura anki l-estensjoni fuq is-sitt ġimgħat maqbula mal-konvenuti kienet għaddiet, u f'liema laqgħa l-konvenuti ġew infurmati, li l-ebda wieħed mill- kuntratti ma kien ser isir minħabba li ma kien ġie ottjenut finanzjament għall-ebda wieħed mill-appartamenti. F'din l- email (kopja annessa ma' din ir-risposta), Pierre Dare, rikonvenut f'din il-kawża, talab kopji tas-sanction letters rilevanti bir-rifjut tal-banek. It-talba għal kopji tas-sanction letters rilevanti baqgħet mhix imwieġba, u email sussegwenti tas-sebgħa u għoxrin (27) t'Ottubru tas-sena elfejn u ħmistax (2015) mibgħuta minn Pierre Dare lil Isabelle Cutajar mill-uffiċċju tan-Nutar Hugh Scuereb k/a Xuereb tagħmel referenza għal dan il-fatt, u għall-fatt li d- relattivi mħallsa mal-konvenju kienu għadhom depożiti miżmuma min-Nutar Scuereb k/a Xuereb. Ir-rikonvenut Dare indika b'mod ċar li hu kien tal-fehma li l-kuntratti relattivi għall-bejgħ tal- proprjetajiet in kwistjoni kienu ser jiġu ffirmati fix-xahar ta' wara (Novembru), u dan skont il-kundizzjonijiet stipulati fil- konvenju. L-eżitu għal din l-email kienet email oħra tan-Nutar Hugh Scuereb k/a Xuereb datata t-tlieta (3) ta' Novembru elfejn u ħmistax (2015) li fiha nforma lill-konvenuti li l-ebda wieħed mill-kuntratti ma kien ser jiġi ffirmat, u dan b'riferenza għal ittra ta' rifjut mill- ANZ (bank fi New Zealand, minn fejn Suzanne Helen Jimenez, attriċi rikonvenuta, ppruvat tottjeni finanzjament għax-xiri ta' dan l-appartament), u dan bi ksur ċar tal-kundizzjoni espressa fil-konvenju li l-faċilitajiet finanzjarji kellhom jinkisbu minn istituzzjoni finanzarja lokali, u ittra oħra mill-BOV fejn Kevin Jimenez ġie nfurmat li l-bank kien lest jiffinanzja x-xiri ta' appartament wieħed (l-appartament numru erbgħa (4), 143, Triq San Ġwann, Is-Swatar, Birkirkara, filwaqt li kien hemm rifjut għal finanzjament tax-xiri tal-appartament l-ieħor. L-atturi rikonvenuti ġew interpellati jersqu għall-kuntratt finali tax-xiri tal-proprjetà in kwistjoni permezz ta' żewġ ittri uffiċjali datati s-sebgħa u għoxrin ta' Novembru, 2015, ai termini tal- Artikolu 1357 (2) tal-Kapitolu 16 tal-Liġijiet ta' Malta, liema ittri baqgħu mhux imwieġba. Ittra bid-data tat-tmintax (18) ta' Diċembru tas-sena elfejn u ħmistax (2015) mibgħuta lin-Nutar Hugh Scuereb k/a Xuereb għar-rilaxx tad-depożiti miżmuma minnu favur l- intimati Pierre u Nicholas Dare ukoll baqgħet mhux imwieġba. Id-depożiti mħallsa fuq il-konvenji għadhom miżmuma min- Nutar Hugh Scuereb k/a Xuereb sal-lum. Intalbet din il-Qorti sabiex: Tiddikjara illi hemm ksur jew nuqqas ta' risolviment tal- 1. kundizzjoni indikata fi klawsola numru sebgħa (7) tal-konvenju datat 3 ta' Awwissu, 2015, iffirmat bejn Suzanne Helen Jimenez bħala kompratriċi u Pierre u Nicholas aħwa Dare, bħala vendituri, u per konsegwenza, stante li dan il-ksur jew nuqqas ta' risolviment ta' kundizzjoni hu unikament attribwibbli lill- attriċi rikonvenuta, id-depożitu mħallas fuq dak il-konvenju għandu jiġi rilaxxat favur il-konvenuti rikonvenjenti; Tiddikjara illi hemm ksur jew nuqqas ta' risolviment tal- 2. kundizzjoni indikata fi klawsola numru sebgħa (7) tal-konvenju datat 3 ta' Awwissu, 2015, iffirmat bejn Kevin Samuel Jimenez bħala kompratur u Pierre u Nicholas aħwa Dare bħala vendituri, u per konsegwenza, stante li dan il-ksur jew nuqqas ta' risolviment ta' kundizzjoni hu unikament attribwibbli lill- attur rikonvenut, id-depożitu mħallas fuq dak il-konvenju fir- rigward tal-appartament numru erbgħa (4) għandu jiġi rilaxxat favur il-konvenuti rikonvenjenti; 3. Tordna u tikkundanna lill-atturi rikonvenuti, jew min minnhom, sabiex jawtorizzaw ir-rimbors u/jew iħallsu, skont il- fuq każ, appartamenti numru tnejn (2), li kellu jiġi akkwistat minn Suzanne Helen Jimenez u fir-rigward tal-appartament numru erbgħa (4) li kellu jiġi akkwistat minn Kevin Samuel Scalpello. id-depożiti mħallsa fir-rigward il-konvenji fit-tieni paragrafu mhux qed Bl-ispejjeż kontra l-atturi rikonvenuti li jibqgħu minn issa nġunti għas-subizzjoni. Rat ir-risposta guramentata ta' Kevin Samuel Jimenez u Suzanne Helen Jimenez fejn esponew illi: Il-fatti esposti fl-ewwel paragrafu tad-dikjarazzjoni tal-atturi rikonvenuti, mhux qed jigu kontestati. Il-fatti dikjarati ukoll kontestati. Il-fatti dikjarati fit-tielet paragrafu, illi filwaqt li huwa minnu li t-terminu kien jiskadi fl-14 ta' Settembru, kif talvolata indikat fir-rikors guramentat tal-konvenuti rikonvenzjonati, l-istess ottempraw ruhhom pjenament ma dak kontemplat f'artikolu 7 tal-konvenji rispettivi, liema wassal sabiex il-ftehim jigi fit- tmiem. Il-fatti dikjarati fir-raba paragrafu, illi filwaqt li huwa minnu li kien hemm digà proceduri sabiex il-finanzjament jinghata, huwa stat ta' fatt li tali finanzjament qatt ma inghata, u aktar minn hekk permezz tan-Nutar Hugh Scuereb k/a Xuereb, l-atturi rikonvenuti gew mgharfa entru t-terminu stabbilit mill-konvenji. Il-fatti dikjarati fil-hames, sitt, seba' u tmien paragrafi huma ghal kollox irrelevanti, stante li sa dak il-hin, il-konvenji rispettivi kienu digà skadew, u l-istess atturi rikonvenuti kienu infurmati b'dan. Il-fatti dikjarati fid-disa' paragrafi, mhux qed jigu kontestati. L-ewwel talba tal-atturi rikonvenuti hija infondata fil-fatt u fid- dritt stante li sehhew il-kundizzjonijiet kollha u/jew in parte, indikati fi klawsola numru 7 tal-konvenju datat 3 ta' Awwissu 2015, ffirmat bejn Suzanne Helen Jimenez bhala kompratrici u Pierre u Nicholas ahwa 'Cassar' bhala vendituri u per konsegwenza d-depozitu imhallas ghandu jigi rimborsat. It-tieni talba tal-atturi rikonvenuti hija infondata fil-fatt u fid- dritt stante li sehhew il-kundizzjonijiet kollha u/jew in parte, indikati fi klawsola numru 7 tal-konvenju datat 3 ta' Awwissu 2015, ffirmat bejn Kevin Samuel Jimenez bhala kompratrici u Pierre u Nicholas ahwa 'Cassar' bhala vendituri, u per konsegwenza d-depozitu imhallas ghandu jigi rimborsat. It-tielet talba tal-atturi rikonvenuti, ghandha per konsegwenza tigi rifjutata, stante li precedentement l-ewwel u tieni talbiet tal-atturi rikonvenuti gew michuda. Salv eccezzjonijiet ulterjuri. Bl-ispejjez kontra l-attur illi qieghed minn issa jigi ngunt in subizzjoni. Semgħet ix-xhieda prodotti. Rat li l-kawża tħalliet għas-sentenza dwar l-ewwel żewġ eċċezzjonijiet preliminari tal-konvenuti. Rat l-atti kollha tal-kawża. Ikkunsidrat illi permezz ta' din l-azzjoni, l-atturi qegħdin jitolbu lill-Qorti tikkundanna lill-konvenuti jirrifondu lill-atturi jew jawtorizzaw ir-refużjoni tas-somma mħallsa mill-istess atturi fuq żewġ konvenji separati li jirrigwardaw proprjetajiet separati fi Triq San Ġwann, Cospicua, liema konvenji huma datati 3 ta' Awissu 2015, fl-atti tan-Nutar Hugh Scuereb k/a Xuereb. Dan peress illi l- atturi jgħidu li seħħet il-kundizzjoni resoluttiva miftiehma fil- konvenji u ċioè għaliex l-atturi ma ottjenux self bankarju sabiex jiffinanzjaw l-akkwist tal-proprjetajiet in kwistjoni. Din is-sentenza hija limitata għall-ewwel żewġ eċċezzjonijiet ta' natura preliminari mressqa mill-konvenuti. Permezz tal-ewwel eċċezzjoni tagħhom, il-konvenuti jeċċepixxu li l-ġudizzju m'huwiex integru in kwantu li għandu jiġi msejjaħ fil-kawża n-Nutar Hugh Scuereb k/a Xuereb li min naħa tiegħu qiegħed iżomm id-depożiti mħallsa mill-atturi mal-iffirmar tal-konvenji. Kif ġie spjegat fis-sentenza tal-Qorti tal-Appell fl-ismijiet Victor Brown Scaletta vs Alfred Brown Scaletta tal-15 ta' Jannar 1992: "Ir-ragion d'essere t'eċċezzjoni ta' nuqqas ta' ntegrità tal- ġudizzju tistrieħ fuq tliet kunsiderazzjonijiet prinċipali: l- li, għall-aħjar ġudizzju tal-Qorti, ewwel waħda hija għandhom jipparteċipaw fih dawk kollha li huma nteressati, it-tieni, sabiex tiġi assigurata kemm jista' jkun l-effikaċita` tal-ġudizzju, in kwantu dan jorbot biss lil dawk il-persuni li jkunu pparteċipaw fl-istess ġudizzju; u t-tielet, biex jiġi rispettat il-prinċipju tal-ekonomija tal-ġudizzju sabiex ma jkunx hemm il-bżonn li l-istess proċedura tiġi ripetuta kontra l-persuni kollha interessati fid-diversi kawżi billi dawn ma jkunux ħadu parti f'ġudizzju wieħed." Jidher li l-konvenuti ressqu din l-eċċezzjoni tagħhom peress li d-depożiti in kwistjoni qegħdin jinżammu għand in-Nutar. Il- Qorti kkunsidrat illi huwa minnu li attwalment id-depożiti in kwistjoni jridu jiġu rilaxxati min Nutar Scuereb k/a Xuereb, f'każ illi l-atturi jirnexxilhom fit-talbiet tagħhom, iżda dan m'huwiex każ fejn in- Nutar qiegħed jirrifjuta li jirrilaxxa dawn id-depożiti mingħajr ebda raġuni valida. Jirriżulta mhux kontestat illi n-Nutar Scuereb k/a Xuereb pprepara ftehim ta' kanċellazzjoni tal-konvenji in kwistjoni sabiex huwa jkun jista' jirrilaxxa d-depożiti bil-kunsens tal- konvenuti iżda l-konvenuti rrifjutaw li jiffirmaw din l-iskrittura biex b'hekk jgħatu l-kunsens tagħhom u oltre minn hekk huma qegħdin jikkontestaw it-talbiet attriċi u saħansitra anke ressqu talbiet rikonvenzjonali sabiex il-Qorti tawtorizzahom jirċievu d- depożiti miżumuma min Nutar Scuereb k/a Xuereb. Fiċ-ċirkostanzi tal-każ, il-Qorti hija tal-fehma li l-preżenza tan- Nutar Scuereb k/a Xuereb m'hijiex meħtieġa għall-integrità tal-ġudizzju għaliex ma jirriżultax li huwa qiegħed jikkontesta t-talbiet attriċi għar-refużjoni tad-depożiti, iżda huwa rrifjuta li jirrilaxxa l-imsemmija depożiti sempliċiment għaliex m'għandux il- kunsens jivvantaw pretensjonijiet fuq id-depożiti in kwistjoni. Għaldaqstant, f'dan il każ jirriżulta li n-Nutar Scuereb k/a Xuereb qiegħed sempliċiment jistenna l-eżitu ta' din din il-kawża u minkejja li f'dan is-sens jista' jingħad li għandu interess f'dawn il-proċeduri, il-Qorti xorta tal-konvenuti, qegħdin waħda ma tarax għalfejn għandu jissejjaħ fil-kawża. Is-sejħa tiegħu tista' twassal biss li jitwalu l-proċeduri mingħajr bżonn kif ukoll illi jiġu nkorsi spejjeż inutilment. Għaldaqstant, l-ewwel eċċezzjoni preliminari tal-konvenuti qiegħda tiġi miċħuda. Permezz tat-tieni eċċezzjoni preliminari tagħhom, il-konvenuti qegħdin jattakkaw il-fatt illi din l-azzjoni tressqet minn żewġ atturi fir-rigward ta' żewġ konvenji separati. Għalkemm il- konvenuti ma jispeċifikawx l-artikolu tal-liġi li fuqu qegħdin jibbażaw din l-eċċezzjoni, huwa mifhum li huma qegħdin jinvokaw l-artikolu 161(3) tal-Kodiċi ta' Organizzazzjoni u Proċedura Ċivili dwar l-azzjoni kumulattiva. Dan l-artikolu jipprovdi hekk: "Żewġ atturi jew aktar jistgħu jibdew il-kawżi tagħhom permezz ta' rikors ġuramentat jew rikors mhux ġuramentat wieħed skont il-każ, jekk il-kawżi jkollhom x'jaqsmu ma' xulxin minħabba fil-mertu tagħhom jew jekk id-deċiżjoni li tingħata dwar waħda mill-kawżi tista' tolqot id-deċiżjoni dwar il-kawża jew il-kawżi l-oħra u jekk il-provi li jinġiebu f'waħda mill-kawżi jkunu, ġeneralment, l-istess provi li għandhom jinġiebu fil-kawża jew fil-kawżi l-oħra. Ir-raġuni għaliex ikunu qegħdin isiru l-kawżi u l-mertu tagħhom għandhom jiġu dikjarati b'mod ċar u speċifiku minn kull attur." Fir-rigward ta' din id-disposizzjoni tal-liġi, il-Qorti tagħmel riferenza għas-sentenza ta' din il-Qorti diversament presjeduta fl-ismijiet Joseph Stevens. et vs Trusted Limited et tal-20 ta' Ġunju 2012 fejn ingħad hekk: "Illi minn kliem dan il-provvediment tal-ligi, jidher Ii huwa bizzejjed jekk tikkonkorri wahda minn zewg cirkostanzi: jew li l-kawzi jkollhom x'jaqsmu ma' xulxin minhabba fil- mertu taghhom, jew jekk id-decizjoni li tinghata dwar wahda minnhom tista' tolqot id-decizjoni dwar il-kawza jew il-kawzi l-ohrajn li jitressqu maghhom. Madankollu, b'zieda ma' dawn ic-cirkostanzi alternattivi huwa mehtieg li l-provi li jingiebu fil-kawza wahda jkunu, fil-bicca l-kbira, l-istess provi li jehtieg jitressqu fil-kawza jew il-kawzi l-ohrajn li jitressqu maghha; Illi l-kliem tal-imsemmija dispozizzjoni tal-ligi huma tali li jwasslu ghan-nullita tal-azzjoni mibdija jekk kemm-il darba, fuq eccezzjoni mqanqla mill-parti mharrka, jirrizulta n-nuqqas ta' konkorrenza ta' dawn ir-rekwiziti; Illi ghall-finijiet tal-artikolu 161(3) msemmi lanqas hu mehtieg li l-atturi kollha jkollhom l-istess interess fil-kawza jekk kemm-il darba t-talbiet setghu jkunu l-istess u johorgu mill-istess cirkostanzi. Dan ghaliex gie mfisser li dak l-artikolu hu mahsub biex ihaffef din l-ghamla ta' azzjoni biex inaqqas l-ammont ta' kwestjonijiet fuq hwejjeg marbutin ma' xulxin." Fis-sentenza ta' din il-Qorti diversament presjeduta fl-ismijiet L-Avukat Dottor Patrick Harmsworth noe vs Airswift Couriers Limited et tat-12 ta' Ġunju 2003, ingħad hekk dwar l-azzjoni kumulattiva: seħħew fil-proċedura "… Issa wieħed irid iżomm quddiem għajnejh li l-possibilita' li numru ta' atturi jistgħu jibdew, b'ċitazzjoni waħda, azzjoni kontra mħarrek wieħed jew aktar komuni hija mogħtija mil-liġi proċedurali nnifisha, jkunu japplikaw ċerti kundizzjonijiet. Dan il-jedd ta' azzjoni kollettiva kien imdaħħal fil-Kodiċi tal-Proċedura fl-1985 f'artikolu 156A tal-Kodiċi. L-imsemmi artikolu tneħħa fil- bidliet imma dispożizzjonijiet minnu (rilevanti għall-kwestjoni li għandha quddiemha l-Qorti llum) tqegħdu fl-artikolu 161 kif inhu llum; Illi, madankollu, il-possibilita' ta' azzjoni kollettiva kien ġie prospettat u aċċettat fis-sistema tagħna sa minn bosta snin qabel, fejn kienu saħansitra ġew iffissati l-parametri jew ħtiġiet li riedu jkunu applikabbli biex tali azzjoni setgħet titqies tiswa. Ġie deċiż li biex tista' ssir azzjoni kollettiva, hu meħtieġ mhux biss illi l-kwestjoni li trid tkun riżolta tkun l-istess għal kull wieħed mill-atturi, imma wkoll li l-interess mislut mit-titolu u l-għan tal-kawża jkun l-istess għalihom tal-parti mħarrka Fi kliem ieħor, azzjoni kollettiva titqies ammissibbli kull darba li numru ta' persuni jipproponu azzjoni sabiex jirrisolvu kwestjoni ta' dritt uniku u identiku u jkun eskluż a priori illi mir-riżoluzzjoni tal-istess kwestjoni, f'sens jew ieħor, tista' tikkonkorri xi ċirkostanza ta' fatt speċjali għall- wieħed jew għall-ieħor minn fosthom; Illi l-effett ta' nuqqas ta' konkorrenza ta' dawn ir-rekwiżiti, (mhux flimkien mal-kontestazzjoni imqanqla mill-Qorti ex ufficio) twassal biex l-att taċ- ċitazzjoni jitqies null u l-azzjoni improsegwibbli (...). Illi meta mbagħad, kif ingħad, iddaħħal fil-Kodiċi l-artikolu li ta jedd tal-azzjoni kollettiva formalment, ġie meqjus li lanqas kien għadu meħtieġ li l-atturi kollha jkollhom l-istess interess fil-kawża jekk kemm-il darba t-talbiet setgħu jkunu l-istess u joħorġu mill-istess ċirkostanzi [ P.A. 4/6/1991 Vella et vs Bugeja LXXV.iii.712]. Dan għaliex ġie mfisser li l-artikolu 156A kien maħsub biex iħaffef din l- għamla ta' azzjoni biex inaqqas l-ammont ta' kwestjonijiet fuq ħwejjeġ marbutin ma' xulxin, u minħabba li l-artikolu 156A innifsu kien jistabilixxi f'liema ċirkostanzi setgħet issir l-azzjoni kollettiva. Kif ingħad aktar 'il fuq, dawk ir-rekwiżiti huma llum imsemmija fl-artikolu 161(3); Illi, kif sewwa jissottometti l-attur nomine fin-Nota tiegħu, huwa biżżejjed li tkun tapplika waħda mill-kontinġenzi msemmija fl-artikolu 161(3) tal-Kodiċi sabiex l-azzjoni kollettiva tista' tinġieb 'il quddiem, dan dment li l-provi li jitressqu jkunu ġeneralment l-istess fil-kawżi kollha li kieku riedu jsiru (...) Il-fatt li, b'żieda mal-qalba ta' provi identiċi, ikun hemm provi oħrajn partikolari għal kull wieħed mill-atturi (per eżempju, n-natura ta' dritt ta' awtur fuq id-discs mertu tal- każ, jew li l-entita' tad-dannu mġarrab ma jkunx l-istess f'kull attur jew li tiġi ippruvata b'mezzi differenti l-wieħed mill-ieħor) ma jwassalx, fil-fehma meqjusa ta' din il-Qorti, għall-konsegwenza li l-azzjoni titlef il-kwalita' jew ir- rekwiżiti mitlubin minnha skond l-artikoli rilevanti tal-liġi. Kif ingħad diġa' il-premessi li jippreċedu t-talbiet huma l- istess, u dawn jeħtieġ li jiġi ippruvati: u ladarba huma l- istess, jeħtieġ li l-provi li jitressqu jkunu tajbin biżżejjed biex isostnu tali premessi u jkunu rilevanti, applikabbli u kompatibbli (fis-sens ta' mhux konfliġġenti) għalihom." Hekk ukoll fis-sentenza ta' din il-Qorti diversament presjeduta fl-ismijiet Mario Portelli Cascun et vs Victor ‘Amoroso tal-15 ta' Ġunju 2010 ingħad hekk: "Certament tezisti l-possibilità li numru ta' atturi jistgħu jibdew, b'ċitazzjoni waħda, azzjoni kontra imħarrek wieħed japplikaw ċerti jew aktar komuni, kundizzjonijiet. Pero' hu necessarju li: L-provi li jinġiebu f'waħda mill-kawżi jkunu, ġeneralment, l- istess provi li għandhom jinġiebu fil-kawża jew fil-kawżi l- oħra. Irid ikun hemm premessi komuni; Il-kwistjoni trid tkun l-istess ghal kull wiehed mill-atturi; L-ghan tal-kawza jkun l-istess." B'żieda ma dan huwa ritenut illi biex tirnexxi tali kawża kumulattiva mhux neċessarju li l-azzjoni tiġi akkolta fil- konfront tal-atturi kollha (ara Mary Woolley et vs Josephine Stankovic, deċiża mill-Prim Awla tal-Qorti Ċivili fl-4 ta' Ġunju 1991). Il-Qorti tqis illi f'din il-kawża l-pretensjonijiet tal-atturi huma naxxenti minn kundizzjoni resoluttiva f'żewġ skritturi ta' konvenju li għalkemm huma separati, il-kundizzjonijiet, inkluż dik in kwistjoni, tista' tgħid illi huma identiċi. Il-Qorti tqis illi l- mertu taż-żewġ kwistjonijiet ċertament għandu x'jaqsam wieħed mal-ieħor għaliex l-atturi qegħdin jibbażaw l-kawża tagħhom fuq l-istess raġuni għalfejn għandhom jiġu rrilaxxati min nutar u rimbursati lilhom id-depożiti mħallsa minnhom, u ċjoe għaliex it-tnejn li huma ma ottjenux finazjament sabiex jakkwistaw il-proprjetajiet in kwistjoni kif ukoll illi huma kkomunikaw din l-informazzjoni lill-konvenuti entro ż-żmien stipulat fl-istess konvenju. Isegwi għalhekk illi ċertament jista' jingħad ukoll illi l-provi mressqa ser japplikaw għaż-żewġ kawżi. Il-Qorti diversament presjeduta tal-14 ta' April 2016 Jonathan Bileci et vs Jesmond Spagnol Bonnici et, fejn ingħad illi: riferenza wkoll għas-sentenza tagħha fl-ismijiet tagħmel "Hu minnu pero kif jissottomettu l-konvenuti iIIi ma hemmx dikjarazzjoni singolari ghal kull attur dwar l-oggett u r-raguni tal-kawza. Dan hu l-kwezit post bl-eccezzjoni tal-konvenuti, li skond huma twassal ghal irritwalita procedurali tal-azzjoni u l-liberazzjoni tal-konvenuti mill- osservanza tal-gudizzju. Din il-Qorti ttendi taghti interpretazzjoni pjuttost wiesa' tal- kliem oggett u raguni tal-kawza li kull attur jrid juri fil- kawza. Hu minnu illii l-procedura ghandha tigi segwita pero hemm differenza bejn nuqqas assoluta ta' ottemperanza mal-proceduri u li bl-ebda mod ma wiehed jista' jasal ghal individwazzjoni tar-raguni saljenti u l-oggett Ii jwassal ghal pretensjoni mitluba minn kull attur fejn ma jkollux triq ohra l-gudikant hlief li jiddikjara l-att bhala null proceduralment, u nuqqas formalistiku li minn qari akkurat tal-premessi li jwassal ghat-talbiet, il-Qorti tkun sodisfatta li jista' jigi dezunt ir-raguni u l-oggett tal-kawza ta' kull attur." B'żieda ma dan, kif ingħad fis-sentenza ta' din il-Qorti diversament presjeduta fl-ismijiet C & M Contractors Limited et vs Attard Elasrag Co. Limited tal-5 ta' Ottubru 2016: "Dak mitlub mis-socjetajiet attrici bl-ebda mod ma jista' jitqies li mhux car bizzejjed u ma jidentifikax l-oggett tal- kawza. Ghalkemm maghmula b'mod unitarju t-talbiet attrici ma jinneccessitaw ebda kjarifika u jinftiehem sew kif japplikaw ghal kull wiehed minnhom u s-socjeta konvenuta ma tqeghditx f'pozizzjoni li ma tistghax tiddefendi ruhha, tant li l-eccezzjonijiet taghha dahlu fil-mertu ta' dak mitlub. Hi l-fehma tal-Qorti illi dik hi r-raguni ghaliex safejn possibbli, l-oggett u r-raguni tat-talba ghandhom ikunu cari ghal kull attur biex il-konvenut ikun jista' jiddefendi ruhu kif imiss. Ma jfissirx pero illi necessarjament kull talba trid tigi identifikata ma' attur partikolari jekk l-att hu car, tant hu hekk il-mertu b'eccezzjonijiet separati ghal kull allegazzjoni maghmula." illi s-societa konvenuta Finalment, il-Qorti terġa tagħmel riferenza għas-sentenza fl- ismijiet L-Avukat Dottor Patrick Harmsworth noe vs Airswift Couriers Limited et appena ċitata, fejn il-Qorti osservat hekk: "Illi filwaqt li l-Qorti tqis bl-akbar attenzjoni u reqqa dawn l-oġġezzjonijiet siewja tal-imħarrkin, ma tistax fl-istess waqt ma tqisx ukoll li s-sanzjoni estrema tan-nullità ta' att ġudizzjarju titlob li l-eċċezzjoni tintlaqa' biss f'każijiet eċċezzjonali meta l-unika rimedju li jingħata lill-imħarrek għall-preġudizzju mġarrab ikun it-tħassir tal-att, kif ukoll jipprovdi l-proviso tal-artikolu 789(1) tal-Kodiċi. Kif ingħad f'għadd ta' deċiżjonijiet ta' dawn il-Qrati, ukoll fl- aħħar żminijiet, in-nuqqasijiet fl-atti ġudizzjarji jridu jidhru mad-daqqa t'għajn u mill-mod kif l-att ikun imfassal, u l- eċċezzjoni tan-nullità ma tistax tintlaqa' jekk biex isir dan irid isir eżami fil-mertu tal-kwistjoni. Minbarra dan, il-Qorti tinnota li ż-żewġ imħarrkin juru bid-dieher fin-Noti ta' Eċċezzjonijiet rispettivi tagħhom li jifhmu x'inhi l-mira tal- azzjoni mibdija kontra tagħhom u fil-mertu, jwarrbu x-xilja li huma għandhom jagħmlu tajjeb għal xi danni li l-atturi jippretendu li ġarrbu." Il-Qorti taqbel perfettament mal-insenjament tal-Qrati fis- sentenzi suċitati, liema insenjament isib applikazzjoni fil-kawża odjerna u għaldaqstant, it-tieni eċċezzjoni preliminari mressqa mill-konvenuti wkoll qiegħda tiġi miċħuda. Għalhekk u għal dawn ir-ragunijiet, din il-Qorti qiegħda taqta' u tiddeciedi billi tiċħad l-ewwel żewġ eċċezzjonijiet tal-konvenuti u tordna l-prosegwiment tal-kawża. Spejjeż riżervati għall-ġudizzju finali.